आगामी 7 नवंबर को दीपावली व काली पूजा है| कार्तिक महीने में अमावस्या को हर साल दिवाली व काली पूजा होती है| दुर्गा पूजा धूमधाम से बीत चुकी है और अब काली पूजा के लिए वही जोश और उत्साह देखा जा रहा है| सिलीगुड़ी शहर के कुछ प्रमुख क्लबों के द्वारा काली पूजा का आयोजन धूमधाम से किया जाता है| सभी जगह काली पूजा के लिए पंडाल का निर्माण चल रहा है| कारीगर रात दिन एक करके पंडाल के आकर्षण को बनाते जा रहे हैं| हिलकार्ट रोड, विधान मार्केट, झंकार मोड़ आदि कई इलाकों में काली पूजा के लिए पंडाल निर्माण कार्य चल रहा है| पूजा आयोजकों ने बताया कि पंडाल निर्माण में ग्लोबल वार्मिंग तथा प्लास्टिक कैरी बैग का प्रयोग नहीं कर सके इसी थीम को दर्शाया जा रहा है और इसी के आधार पर पंडाल का निर्माण और डेकोरेशन भी किया जाएगा| पूजा आयोजकों ने बताया कि जिस प्रकार से दुर्गा पूजा में सुंदर थीम का डेकोरेशन देखने को मिला ठीक उसी प्रकार से काली पूजा में भी शहर के लोगों को इसी तरह की सजावट व थीम देखने को मिलेगी|